lv de lv id lt lv fr lv ru az lv en en id lv fr nl fr ca lv en ca sk en ca lv hbs_lat lv pt en sk lv en lv lv es uk es en en en lv lv en lv pt lv ca lv ca lv en lv en lv lv lv lv lv lv lv lv lv lv lv lv lv lv lv lv lv en lv lv lv lv lv lt lv lv ru en lv en lv lv az lv pt lv ca lv ca lv en lv az lv sk lv sk lv ceb sk hbs_lat hbs_lat ca lv en en lv lv lv en lv ca lv lv lt lv lv lt ca lv lv en lv lt ru en ru ru ru ru ru ru ru lv lv de sk en sk hbs_lat lv lv sk hbs_lat uk en en lv id es es en lv lv
Balcers: Mērķis ir nospēlēt tikpat labi kā pērn
2019. gada 29. aprīlis 16:16
Latvijas hokeja izlasei pirmdien treniņnometnē pievienojās Rūdolfs Balcers, kurš šosezon debitēja Nacionālajā hokeja līgā (NHL). Pērn pasaules čempionātā viņam izdevās labi nospēlēt, tāpēc uzbrucējs cer, ka šogad sniegums nebūs sliktāks.
Līna Mūze: Gribu būt viena no tām meitenēm, kas samet 70 metrus
Rastorgujevs sacensību apritē atgriežas ar piekto vietu Baltijas kausa posmā
Ostapenko sasniedz Seulas "WTA 250" turnīra finālu
Federers karjeras pēdējā mačā duetā ar Nadalu zaudē Leivera kausa dubultspēlē
Serdžo Skariolo. Viens no labākajiem?
Saeimas kandidātu solījumi sportam un sportistu "atsēdēšana" parlamentā
Balcers pērn pasaules čempionātā debitēja Latvijas izlasē, palīdzot komandai sasniegt ceturtdaļfinālu. Turnīra 8 mačos uzbrucējs guva 4 vārtus un veica 2 rezultatīvas piespēles.
Ar 6 punktiem Balcers pērn pasaules čempionātā bija Latvijas izlases rezultatīvākais spēlētājs. Pašlaik 22 gadus vecais hokejists apzinās, ka līdzjutēji un treneri noteikti gaidīs no viņa rezultatīvu sniegumu pasaules čempionātā arī šogad.
"Pagājušajā gadā labi nospēlēju. Mums ir mērķis nospēlēt tikpat labi kā pērn. No sevis es arī sagaidu, ka nevar būt sliktāk kā pagājušajā gadā. Gatavosimies, un tad jau redzēsim, kā būs," pirmdien pēc treniņa sacīja Balcers.
Pērn Balcers valstsvienībai pievienojās neilgi pirms turnīra sākuma, pasaules čempionāta norises vietā Dānijā. Pagājušajā gadā viņš veiksmīgi spēlēja uzbrucēju virknējumā kopā ar Rodrigo Ābolu un Ronaldu Ķēniņu.
"Pagājušajā gadā sanāca uzreiz čempionātā pievienoties komandai. Domāju, ka tas ir labi, ka tagad varu atbraukt ātrāk un patrenēties. Pēc sezonas bija neliela pauze, bet tagad varu saspēlēties ar čaļiem," teica Balcers.
Rūdolfs Balcers Foto: Edijs Pālens/LETA
Balcers bērnībā auga Liepājā, bet pusaudžu gados pārcēlās uz dzīvi Norvēģijā, kur viņš arī uzsāka profesionāla hokejista gaitas. Aizvadot Latvijas izlases treniņnometni, viņš Rīgā uzturas viesnīcā. "Viss ir kārtībā. Vakar iekārtojos viesnīcā, ir brokastis. Viss ir ok, varu iziet pastaigāt, paskatīties."
Pirmdien pirmo reizi Balcers aizvadīja Latvijas izlases treniņu nometnē, kad darbs ir krietni intensīvāks nekā pasaules čempionāta laikā. Galvenā trenera Boba Hārtlija vadībā hokejisti uz ledus darbojās aptuveni divas stundas.
Balcers atzina, ka viņš neatminas reizi, kad treniņš uz ledus būtu divas stundas, jo Ziemeļamerikā pārsvarā uz ledus nodarbības ir mazāk par stundu.
"Viņš (Hārtlijs) daudz runā, skaidro sistēmas. Visām niansēm iziet cauri - tas prasa laiku. Uz ledus jutos normāli, varbūt nebija pats fiziski grūtākais treniņš. Domāju, ka nebūs grūti ieiet atpakaļ ritmā. Ja vispār ir treniņš, tad pusstundu izejam paslidot - tur (Ziemeļamerikā) viss ātri notiek."
NHL kluba Otavas "Senators" vadība Balceram pēc sezonas ieteikusi divas nedēļas atpūsties, bet visu pagājušo nedēļu Latvijas hokejists jau strādāja pie fiziskās sagatavotības.
"Man teica, ka vajag paņemt pauzīti - atpūsties. Pagājušajā nedēļā atsāku trenēties, biju zālē un uzturēju sevi formā. Visiem, kuri brauc uz izlasēm, ieteica paņemt divas brīvas nedēļas."
Savā NHL debijas sezonā "Senators" sastāvā Balcers aizvadīja 36 spēles, guva 5 vārtus un veica 9 rezultatīvas piespēles. Pirmo golu viņš iemeta jau otrajā spēlē 6. janvārī, turklāt tas viņam bija NHL karjerā pirmais metiens pa vārtiem.
"Noteikti atmiņā palicis pirmais NHL gols. Tādu nevar aizmirst. Forši, ka sanāca pirmos vārtus ātri iemest. Tas deva stimulu iet uz priekšu."
Nedaudz vairāk par pusi no sezonas Balcers pavadīja Belevilas "Senators" komandā Amerikas Hokeja līgā (AHL), kur Latvijas hokejists 43 mačos guva 17 vārtus un veica 14 rezultatīvas piespēles.
"AHL un NHL galvenās atšķirības ir spēlētāju ātrums un tehnika. Visos elementos ir jāpieliek klāt. Visu laiku ir jākoncentrējas, jo katra kļūda var dārgi maksāt. Bet es pie tā pieradu."
Rūdolfs Balcers Foto: Ottawa Senators
"Bija jāgaida moments, kad mani izsauks uz NHL. Darīju visu, lai tur paliktu līdz sezonas beigām. Domāju, ka parādīju, ka varu tur spēlēt. Būtu forši, ja man būtu izdevies iekrāt vēl kādu punktu  - iemest vēl pāris golus. Vismaz sev es noteikti parādīju, ka varu spēlēt tādā līmenī."
"Senators" ar 64 punktiem 82 spēlēs NHL regulāro čempionātu noslēdz pēdējā vietā gan Rietumu konferencē, gan visas līgas kopvērtējumā. Februāra pašās beigās no galvenā trenera amata tika atbrīvots Gijs Bušērs, bet viņa vietā stājās Marks Krofords.
"Bijām pēdējā vietā. Tomēr nebija tā, ka kāds būtu padevies. Bija treneru maiņa. Jaunais treneris ienāca un varēja just, ka motivācija mazliet uzlabojās. Darījām visu, lai nezaudētu spēles. Manuprāt, sezonas beigu daļā spēlējām labi."
Balceram līgums ar "Senators" ir arī uz nākamo sezonu.
Līna Mūze: Gribu būt viena no tām meitenēm, kas samet 70 metrus
Rastorgujevs sacensību apritē atgriežas ar piekto vietu Baltijas kausa posmā
Ostapenko sasniedz Seulas "WTA 250" turnīra finālu
Federers karjeras pēdējā mačā duetā ar Nadalu zaudē Leivera kausa dubultspēlē
Serdžo Skariolo. Viens no labākajiem?
Saeimas kandidātu solījumi sportam un sportistu "atsēdēšana" parlamentā
2027. gada pasaules čempionāts hokejā pirmo reizi varētu notikt Kazahstānā
Ābols: Man ir stipri miglains priekšstats par "Mestis" kopējo līmeni
Video un audio "Tu taču esi hokejists. Ko tu te dari?" Roberts Jekimovs par stereotipiem, darbu aiz bāra letes un pie taksometra stūres
Hokeja anatomija ar Jēkabu Rēdlihu
Ostapenko viegli sasniedz Seulas turnīra pusfinālu
Medijs: Slovēnijas basketbolisti pirms ceturtdaļfināla dzēra līdz pieciem rītā
Usiks līdz karjeras beigām vēlas vēl trīs cīņas
"VEF Rīga" atklāj nākamās sezonas budžetu
Horvātijas futbolisti cīņā par pirmo vietu grupā uzveic Dāniju
VIDEO un AUDIO Zaurs Džavadovs: Bieži vien visi tikai domā par uzvaru, bet aizmirst par pašu cilvēku
Video un audio RFS fortūnas turpinājums Florencē un pabojātie basketbola svētki "EuroBasket 2022"
Video un audio Profesionālais sports ir kaitīgs veselībai. Mīts vai patiesība?
"Hy и kTo Torдa BpeT ceйчac?". Cпop o "cлyrax ЛeMбeprca" и ykpaиHe
ЖиTeли ЭcToHии пpиHялиcb ckyпaTb reHepaTopы пocлe oбpaщeHия Kaи Kaллac
Ha koHy - пepexoд B лиry ypoBHeM Bышe. ЧTo HyжHo зHaTb o MaTчe ЛaTBии пpoTиB AHдoppы
RUS TVNET B AHдoppe
"ПorpaHичHиk дoлro и coчyBcTBeHHo жeлaл yдaчи". KTo и kak ceйчac yeзжaeT из Poccии?
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa